Sørtreklippegrevling

se inndeling!

Sørtreklippegrevling (Dendrohyrax arboreus) er en art i klippegrevlingfamilien (Procaviidae), der den inngår i gruppen med treklippegrevlinger (Dendrohyrax) sammen med tre andre arter. Arten er endemisk til Afrika, der den finnes i de tørre og semitørre skogene i Øst- og Sør-Afrika og lever i høyder fra lavlandet og opp til . Arten er livskraftig.

Taksonomi 
Østtreklippegrevling (D. validus) ble tidligere regnet som en synonym til denne arten, men i dag regnes den helst som en selvstendig art (blant annet av IUCN).

Biologi 
Sørtreklippegrevlingen blir i snitt cirka 52 cm lang og veier typisk rundt 2,27 kg. Arten har semilang og myk pels, som er gråbrun til mørkebrun i fargen, og gjerne noe lysere på undersiden, der fargen kan variere fra lysere grå, og skittenhvit, til kanelbrun. Pelshårene blir lysere mot tuppene. Arten har en karakteristisk 2–4 cm lang rødbrun flekk på ryggen. Ørene har en krans av hvitt hår.

Arten er mest vanlig i fjellskoger opp mot , men den finnes også i lavlandet langs kysten og på noe øyer utenfor. Sørtreklippegrevlinge, er folivor og eter et bredt utvalg av ulike sorter blader.

Inndeling 
Inndelingen følger i hovedsak IUCN Red List of Threatened Species, version 2022-1, men med tillegg av én nyoppdaget art, i henhold til Oates et al. (2022).

 Afrotheria, afrodyr
 Paenungulata
 Hyracoidea, klippegrevlinger
 Procaviidae, klippegrevlingfamilien
 Dendrohyrax, treklippegrevlinger
 D. arboreus, sørtreklippegrevling
 D. validus, østtreklippegrevling
 D. interfluvialis, (benintreklippegrevling eller bjeffetreklippegrevling)
 D. dorsalis, vesttreklippegrevling
 Heterohyrax
 H. brucei, flekklippegrevling
 Procavia
 P. capensis, kappklippegrevling

Referanser 
Hoeck, H., Rovero, F., Cordeiro, N., Butynski, T., Perkin, A. & Jones, T. 2015. Dendrohyrax validus. The IUCN Red List of Threatened Species 2015: e.T136599A21288090. https://dx.doi.org/10.2305/IUCN.UK.2015-2.RLTS.T136599A21288090.en. Accessed on 01 September 2022.

Eksterne lenker 
 

Afrikas pattedyr